Zupan

Zupan (ženský variant prechýlene: Zupanová) je priezvisko vyskytujúce sa najmä v Slovinsku a okrem toho v Spojených štátoch, Spojenom kráľovstve, Austrálii a inde.

V tvare „Zupan“ (teda bez mäkčeňa na z už v pôvodnom tvare), je to typicky slovinské priezvisko, ktoré je odvodené od starého zápisu slova župan, ktoré vo vrcholnom stredoveku v Slovinsku znamenalo zemepán, poľnohospodár (veľký aj drobný), hoci dnes už znamená starosta mesta. Ak sa však meno Zupan chápe ako moderný pravopisný variant tvaru „Župan“, môže slovo pochádzať aj z iného slovanského jazyka, pretože slovo v tvare župan sa vyskytuje alebo sa v minulosti vyskytovalo (v rôznych významoch) v jazykoch všetkých Slovanov, kam sa dostalo z praslovanského slova župan, ktoré je odvodené z praslovanského slova župa.

V Spojených štátoch sa podľa sčítania obyvateľstva z roku 1940 priezvisko Zupan vyskytovalo 427-krát. V Česku k roku 2014 pobývala len jedna osoba s priezviskom Zupan a jedna osoba s priezviskom Zupanová (v Prahe).

Známi nositelia 
 Jure Zupan (* 1943), slovinský chemik, vysokoškolský pedagóg a minister školstva Slovinska v rokoch 20042008
 Mark Zupan (* 19--), americký ekonóm a vysokoškolský pedagóg
 Vitomil Zupan (19141987), slovinský spisovateľ

Referencie 

Priezviská v Česku
Priezviská v Spojenom kráľovstve
Priezviská v USA
Slovinské priezviská
Chorvátske priezviská